Document ID: 31998R2837

ΚΑΝΟΝΙΣΜΟΣ (ΕΚ) αριθ. 2837/98 ΤΟΥ ΣΥΜΒΟΥΛΙΟΥ της 17ης Δεκεμβρίου 1998 για την τροποποίηση του κανονισμού (ΕΟΚ) αριθ. 2990/82 περί της πωλήσεως βουτύρου με ελαττωμένη τιμή στους δικαιούχους κοινωνικής αρωγής
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 12 παράγραφος 2,
την πρόταση της Επιτροπής,
Εκτιμώντας ότι ο κανονισμός (ΕΟΚ) αριθ. 2990/82 (2) εισάγει ρυθμίσεις, οι οποίες εκπνέουν στις 31 Δεκεμβρίου 1998, για την πώληση βουτύρου με ελαττωμένη τιμή στους δικαιούχους κοινωνικής αρωγής 7 ότι, δυνάμει του άρθρου 3α παράγραφος 3 του εν λόγω κανονισμού, το Συμβούλιο, πριν από αυτή την ημερομηνία και βάσει έκθεσης της Επιτροπής, εξετάζει τη δυνατότητα παράτασης του προβλεπόμενου καθεστώτος 7 ότι υπό το πρίσμα της έκθεσης που υποβλήθηκε από την Επιτροπή και των αποτελεσμάτων που επιτεύχθηκαν το ανωτέρω καθεστώς θα πρέπει να παραταθεί για 12 μήνες και η ενίσχυση να μειωθεί σε 100 ευρώ ανά 100 χιλιόγραμμα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2990/82 τροποποιείται ως εξής:
1. Στο άρθρο 1, η ημερομηνία «31 Δεκεμβρίου 1998» αντικαθίσταται από την ημερομηνία «31 Δεκεμβρίου 1999».
2. Στο άρθρο 3, το ποσό «138,9 Ecu ανά 100 kg» αντικαθίσταται από το ποσό «100 ευρώ ανά 100 χιλιόγραμμα».
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1998.

Labels: 17
19
0
3
15